Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu**  **“Grozījumi Ministru kabineta 2016.gada 12.janvāra noteikumos Nr.26**  **“Gaisa telpas pārvaldības kārtība, gaisa telpas struktūra un tās mainīšanas kārtība””**  **(VSS-1278)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 10.februāris | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Latvijas Brīvo arodbiedrību savienība | |
|  |  | |
|  |  |  |

|  |  |  |  |
| --- | --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas |  |
|  | |  | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 10. Katram šo noteikumu 5.punktā minētajam gaisa telpas struktūras elementam nosaka robežas vertikālajā un horizontālajā plaknē. Horizontālajā plaknē robežas nosaka ģeogrāfisko koordinātu DMS (grādi, minūtes, sekundes) formātā, kas atbilst Vispasaules ģeodēziskajai sistēmai WGS-84. Vertikālajā plaknē robežas nosaka metros un pēdās vai lidojumu līmeņos, norādot augstuma atskaites punktu (zemes vai ūdens virsma - SFC, vidējais jūras līmenis - MSL vai standarta atmosfēra - STD). | **Tieslietu ministrija**  Lūdzam skaidrot projekta 2. punktā norādītās Vispasaules ģeodēziskās sistēmas juridiski saistošo raksturu. Norādām, ka privātpersonām saistoši var būt tikai normatīvie akti, kas pieņemti un publicēti atbilstoši Oficiālo publikāciju un tiesiskās informācijas likumam. Ievērojot minēto, lūdzam sniegt skaidrojumu, nepieciešamības gadījumā precizējot projektu. | *Iebildums ņemts vērā*  Norādām, ka jau šobrīd spēkā esošā Ministru kabineta noteikumu redakcija paredz atsauci uz Vispasaules ģeodēzisko sistēmu. | 10. Katram šo noteikumu 5.punktā minētajam gaisa telpas struktūras elementam nosaka robežas vertikālajā un horizontālajā plaknē. Horizontālajā plaknē robežas nosaka ģeogrāfisko koordinātu DMS (grādi, minūtes, sekundes) formātā, kas atbilst Vispasaules ģeodēziskajai sistēmai WGS-84. Vertikālajā plaknē robežas nosaka metros un pēdās vai lidojumu līmeņos, norādot augstuma atskaites punktu (zemes vai ūdens virsma - SFC, vidējais jūras līmenis - MSL vai standarta atmosfēra - STD).  Papildināts noteikumu projekta anotācijas I sadaļas 4.punkts ar skaidrojumu, ka Vispasaules ģeodēziskās sistēmas saistošais raksturs izriet no starptautiskajiem un Eiropas tiesību aktiem. |
| 2. | 37.7. ņemot vērā gaisa telpas izmantošanas plānu, sagatavo un izdod NOTAM paziņojumu par elastīgi izmantojamo gaisa telpas struktūras elementu plānoto izmantošanu, kas satur informāciju par jebkuru aeronavigācijas iekārtu, pakalpojumu un noteikumu ieviešanu, izmaiņām vai informāciju par briesmām un kas tiek nosūtīts, izmantojot elektroniskos sakaru līdzekļus. | **Tieslietu ministrija**  Lūdzam projekta 6. punktā izteiktā noteikumu 37.7. apakšpunktā ietverto saīsinājumu “NOTAM” atrunāt atbilstoši Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 3.4. apakšnodaļai.  Vienlaikus nav nepārprotami skaidrs, vai projekta 6. punkts attiecās uz noteikumu 37.7. apakšpunktu kopumā vai tikai tā ievaddaļu. Ievērojot minēto, nepieciešamības gadījumā lūdzam precizēt projektu. | *Iebildums ņemts vērā*  Arī šobrīd spēkā esošajā redakcijā tiek lietots saīsinājums NOTAM. | 37.7. ņemot vērā gaisa telpas izmantošanas plānu, sagatavo un izdod paziņojumu par elastīgi izmantojamo gaisa telpas struktūras elementu plānoto izmantošanu, kas satur informāciju par jebkuru aeronavigācijas iekārtu, pakalpojumu un noteikumu ieviešanu, izmaiņām vai informāciju par briesmām (NOTAM) un, kas tiek nosūtīts, izmantojot elektroniskos sakaru līdzekļus.  Papildināts anotācijas I sadaļas 2.punkts ar skaidrojumu par 37.7.apakšpunktu. |
| 3. | Noteikumu projekta anotācijas I sadaļas 2.punkts. | **Tieslietu ministrija**  Lūdzam projekta anotācijas I sadaļas 2. punktā sniegt izvērstu skaidrojumu par projekta 2., 5., 6. un 7. punktā ietvertajiem noteikumu grozījumiem atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktam. | *Iebildums ņemts vērā* | Papildināts noteikumu projekta anotācijas I sadaļas 2.punkts. |
| 4. | Noteikumu projekta anotācijas V sadaļas 1. tabula. | **Tieslietu ministrija**  Norādām, ka projekta anotācijas V sadaļas 1. tabula (turpmāk – Tabula) saistībā ar Eiropas Savienības regulu prasību ieviešanu noteiktās projekta vienībās aizpildīta acīmredzami neprecīzi, jo precīzi norādīta tikai informācija attiecībā uz projekta 1. punktu. Ievērojot minēto, lūdzam precizēt Tabulu. | *Iebildums ņemts vērā* | Precizēts noteikumu projekta anotācijas V sadaļas 1.punkts. |

Inga Prancāne

Civilās aviācijas aģentūras

Normatīvo aktu nodaļas vadītāja

Inga.Prancane@caa.gov.lv